गुवाहाटी : जोबथा NRC नि आबुं फारिलाय फोसावनायखौ लानानै Krishak Mukti Sangram Samiti ( KMSS ) नि दैदेनगिरि अखिल गगया समबाराव ममता बेनारजिनि बुंनाय रावखौ नंखाय होन्नानै दानथेयो । जोबथा NRC फोसावनायनि समाव , आबादारिफोरनि दैदेनगिरि अखिल गगया बुङोदि , सोनाब बेंगलनि गिबि मनट्री ममता बेनारजिया आसामनि नंगुबै गुमुरखौ मिथिया जायखौ आसामा मोगा मोगि जागासिनो दङ । ममता बेनारजिखौ रागा जोंनानै बिथाङा बुंबावोदि , " ममता बेनारजिया राजखान्थिसो गेलेदों , ममतानि दुखु फोरमायनाया नंखायस , बिथाङा राजखान्थल' गेलेदों " होन्नानै बुंबावो । ममता बेनारजिया आसामनि NRC खौ लानानै बुंनायनिफ्राय जानगाराव थानांगौ , आरो NRC नि खामानिफोरखौ जाफुंहोनाय खामानिफोरखौ लानानै जायखिजाया जेबो बाथ्रा बुंनो मोना होन्नानै हुमखि होबावो । मख'नो गोनांदि , सोनाब बेंगलनि गिबि मनट्रीआ BJP दैदेन्नाय सरकारनि NRC Policy खौ गोख्रों रावजों सोंखारिनानै बुङोदि , हादोरसायाव थानाय सुबुंनिफोरनि गेजेराव हारि एबा जाथिनि गेजेराव फारागथि लाबोगोन । ममता बेनारजि दैदेन्नाय Trinamool Congress आ NRC खौ गोख्रों रावजों सोंखारिनानै बे मानसिनि हाबाफारि नङा होन्ना बुङो । 
अखिल गगय ममता बेनारजिनि बुंनाय रावा नंखाय होन्ना बाथ्रा दानथेयो